ശിവനാമാവല്യഷ്ടകം
ഹേ ചന്ദ്രചൂഡ മദനാന്തക ശൂലപാണേ
സ്ഥാണോ ഗിരീശ ഗിരിജേശ മഹേശ ശംഭോ  
ഭൂതേശ ഭീതഭയസൂദന മാമനാഥം
സംസാരദുഃഖഗഹനാജ്ജഗദീശ രക്ഷ    1  

ഹേ പാർവതീഹൃദയവല്ലഭ ചന്ദ്രമൗലേ
ഭൂതാധിപ പ്രമഥനാഥ ഗിരീശചാപ  
ഹേ വാമദേവ ഭവ രുദ്ര പിനാകപാണേ
സംസാരദുഃഖഗഹനാജ്ജഗദീശ രക്ഷ    2  

ഹേ നീലകണ്ഠ വൃഷഭധ്വജ പഞ്ചവക്ത്ര
ലോകേശ ശേഷവലയ പ്രമഥേശ ശർവ  
ഹേ ധൂർജടേ പശുപതേ ഗിരിജാപതേ മാം
സംസാരദുഃഖഗഹനാജ്ജഗദീശ രക്ഷ    3  

ഹേ വിശ്വനാഥ ശിവ ശങ്കര  ദേവദേവ
ഗംഗാധര പ്രമഥനായക നന്ദികേശ  
ബാണേശ്വരാന്ധകരിപോ ഹര ലോകനാഥ
സംസാരദുഃഖഗഹനാജ്ജഗദീശ രക്ഷ    4   

വാരാണസീപുരപതേ മണികർണികേശ
വീരേശ ദക്ഷമഖകാല വിഭോ ഗണേശ  
സർവജ്ഞ സർവഹൃദയൈകനിവാസ നാഥ
സംസാരദുഃഖഗഹനാജ്ജഗദീശ രക്ഷ    5  

ശ്രീമന്മഹേശ്വര കൃപാമയ ഹേ ദയാലോ
ഹേ വ്യോമകേശ ശിതികണ്ഠ ഗണാധിനാഥ  
ഭസ്മാംഗരാഗ നൃകപാലകലാപമാല
സംസാരദുഃഖഗഹനാജ്ജഗദീശ രക്ഷ    6  

കൈലാസശൈലവിനിവാസ വൃഷാകപേ ഹേ
മൃത്യുഞ്ജയ ത്രീനയന ത്രിജഗന്നിവാസ  
നാരായണപ്രിയ മദാപഹ ശക്തിനാഥ
സംസാരദുഃഖഗഹനാജ്ജഗദീശ രക്ഷ    7  

വിശ്വേശ വിശ്വഭവനാശക വിശ്വരൂപ
വിശ്വാത്മക ത്രിഭുവനൈകഗുണാധികേശ  
ഹേ വിശ്വനാഥ കരുണാമയ ദീനബന്ധോ
സംസാരദുഃഖഗഹനാജ്ജഗദീശ രക്ഷ    8  

ഗൗരീവിലാസഭവനായ മഹേശ്വരായ
പഞ്ചാനനായ ശരണാഗതകൽപകായ  
ശർവായ സർവജഗതാമധിപായ തസ്മൈ
ദാരിദ്ര്യദുഃഖദഹനായ നമഃ ശിവായ    9  

ഇതി ശ്രീമത്പരമഹംസപരിവ്രാജകാചാര്യസ്യ
ശ്രീഗോവിന്ദഭഗവത്പൂജ്യപാദശിഷ്യസ്യ
ശ്രീമച്ഛങ്കരഭഗവതഃ കൃതൗ ശിവനാമാവല്യഷ്ടകം സമ്പൂർണം    

ശങ്കരാചാര്യരുടെ കൃതികൾ